આજે મેચના ત્રીજા દિવસે વિન્ડીઝે ગઈ કાલના સ્કોર છ વિકેટે ૨૦૭ રનથી આગળ રમવાનું શરૂ કર્યું હતું અને આખી ટીમ પ્રથમ દાવમાં ૨૨૩ રનમાં ઓલઆઉટ થઈ જતા ઓસ્ટ્રેલિયાને ૩૬૦ રનની લીડ મળતાં ઓસ્ટ્રેલિયાના કેપ્ટન સ્મિથે વિન્ડીઝને ફોલોઓનની ફરજ પાડી હતી. પહેલી ઇનિંગ્સમાં ઓસ્ટ્રેલિયા તરફથી હેઝલવૂડે ચાર, લિયોને ત્રણ અને સિડલે બે વિકેટ ઝડપી હતી. ફોલોઓન પછી વેસ્ટ ઇન્ડીઝે તેના બીજા દાવની શરૂઆત કરી હતી, પરંતુ ઓસ્ટ્રેલિયન બોલર્સની ઘાતક બોલિંગ સામે તેઓ ટકી શક્યા નહોતા અને એક તબક્કે કુલ ૩૦ રનના સ્કોર પર વેસ્ટ ઇન્ડીઝની અડધી ટીમ પેવેલિયનમાં પાછી ફરી હતી.